Крайцерът е ремонтиран в Англия от май до октомври 1942 г., а после се завръща в Средиземноморието, където отново е повреден от бомби. След ремонтни работи в Ню Йорк между март и октомври 1943 г., „Аякс“ се завръща в Средиземно море. Като част от Съединение „К“, корабът обстрелва плажа „Голд“, по време на десанта в Нормандия, а по-късно поддържа десанта в южна Франция. След това, крайцерът действа в Егейско море, по време на освобождаването на Атина и гражданската война в Гърция.